mam zlomene 9rebro
dobri mam doma tabletky aspirin protect a mam zlomen rebro na pravej strane a ci mozem pit tie tabletky.
Dobrý deň,
ďakujeme za Vašu otázku.
ASPIRIN PROTECT 100 obsahuje kyselinu acetylsalicylovú. Kyselina acetylsalicylová v nižších dávkach bráni tvorbe krvných zrazenín, chráni pred upchatím tepien, čo môže byť príčinou závažných srdcových chorôb (infarkt) alebo mozgových chorôb (mozgová porážka). Používa sa ako súčasť štandardnej liečby nestabilnej srdcovej angíny (angina pectoris) a akútneho srdcového infarktu. Ďalej sa používa na prevenciu reinfarktov, po operáciách alebo iných intervenciách na arteriálnych cievach (tepnách) a na prevenciu prechodných ischemických záchvatov a mozgového infarktu u pacientov s ischemickými záchvatmi. Nie je vhodný na liečbu bolesti. V tejto sile sa užíva 1x denne.
Na trhu je dostupný aj Aspirin 500mg, ktorý obsahuje rovnako kyselinu acetylsalicylovú, ale v sile 500mg. V tejto sile  pôsobí proti bolesti, znižuje horúčku a potláča zápal. Aspirin 500 mg sa používa pri miernych až stredne silných bolestiach, napr. bolestiach hlavy, zubov, svalov, kĺbov alebo menštruačných bolestiach a pri horúčke a zápaloch. Dospelí a deti od 12 rokov užívajú jednorazovú dávku je 1 až 2 tablety (500 až 1000 mg liečiva). V prípade potreby sa môže jednotlivá dávka opakovať s odstupom minimálne 4 hodiny. Maximálna denná dávka 8 tabliet (4000 mg liečiva) sa nesmie prekročiť.
Prajem skorú úľavu od ťažkostí.
S pozdravom,
PharmDr. Anna Pacalajová